钦定古今图书集成/明伦汇编/闺媛典/第047卷 > 孟志刚妻衣氏〈侯氏附〉
## 钦定古今图书集成/明伦汇编/闺媛典/第047卷 > 孟志刚妻衣氏〈侯氏附〉

按《元史列女传》：“衣氏，汴梁儒士孟志刚妻。志刚卒，贫
而无子，有司给以棺木，衣氏绐匠者曰：‘可宽大其棺，
吾夫有遗衣服，欲尽置其中’。匠者然之。是夕，衣氏具
鸡黍祭其夫，家之所有，悉散之邻里及同居。王媪曰：
‘吾闻一马不被两鞍，吾夫既死，与之同棺共穴可也’。
遂自缢死。”〈衣氏按祥符志作倪氏而误入宋〉有侯氏者，钧州曹德妻。
德病死，侯氏语人曰：“年少夫亡，妇人之不幸也。欲守
吾志，而乱离如此，其能免乎！”遂缢死于墓。